تورک لیره‌سی فوریه باشین‌دان دوننکی آخشاما قدر دو‌لار قارشی‌سیندا یوزده 3،83 قازانجلا گلیشمک‌ده اولان اؤلکه‌لر ایچینده ان یاخشی پرفورمانس گؤسترن پول واحیدی اولدو.
تورک لیره‌سی، تخمینن 11 آی آرا‌دان سونرا دو‌لار قارشی‌سیندا 3 هفته اوست-اوسته دگر قازاندی.
ایله 3،52 سویه‌لرین‌دن باشلایان دو‌لار، قلوبال بازارلاردا آرتان مراجعت ائتمکله 11 ژانویه‌ده 3.9422 تورک لیره‌سی سویه‌لرینه قدر یوکسلسه ده تورکیه جمهوریتی مرکز بانکی‌نین بازارلارا مداخیله‌لریله ائنیشه کئچه‌رک 14 مارس 2016دان بو یانا ایلک دفعه 3 هفته اوست-اوسته دگر ایتیردی .
ائنیش میلینی بو هفته‌یه ده داشییان دو‌لار، هفته‌نین ایلک ایش گونونده 1،5 آیین ان آشاغی سویه‌سی اولان 3.6132 تله قدر گئریله‌دی.
30  ژانویه‌ده، یایینلادیغی راپور ایله دو‌لارین 3.59 تورک لیره‌سی سویه‌لرینه گئریله‌یه‌جگی تخمینینده اولان هولند مرکزلی رابوبانک‌ین نظرده توتدوغو سویه‌لره ده یاخلاشیلمیش اولدو.
